Nýlega unnu nemendur í lögreglufræði að könnun og fræðslu um Neyðarlínuna á leikskólum . Niðurstöður könnunar leiddu í ljós að 30% barna á aldrinum 3 til 12 ára kunna ekki að hringja í Neyðarlínuna 112 . Þá kom einnig í ljós að 61% foreldra eru ekki með heimasíma og að 51% barna kynnu ekki að hringja í 112 úr læstum farsíma . Önnur atriði sem vöktu athygli voru að um fjórðungur barna hafði ekki fengið neina fræðslu um 112 og 34% foreldra höfðu ekki farið yfir hlutverk Neyðarlínu 112 með börnum sínum .